Diari Oficial de la Generalitat Valenciana


Sumari del DOGV 4577, del 01-09-2003 (2003/9692)

ACORD de 29 d'agost de 2003, del Consell de la Generalitat, pel qual s'acorda el nomenament dels membres del Consell d'Administració i president de la societat Construccions i Infraestructures Educatives de la Generalitat Valenciana, SA.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4577

Data del DOGV
:   01-09-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/9692


Data del document
:   29-08-2003

Organisme emissor
:   Construccions i Infraestructures Educatives de la Generalitat Valenciana, SA (CIEGSA)

Tipus de document
:   Acord

Correcció d'errades

 Descriptors 

:   * Construccions i Infraestructures Educatives de la Generalitat, SA
    * consell d'administració
    * empresa pública

ACORD de 29 d'agost de 2003, del Consell de la Generalitat, pel qual s'acorda el nomenament dels membres del Consell d'Administració i president de la societat Construccions i Infraestructures Educatives de la Generalitat Valenciana, SA. [2003/9692]
  
El Consell de la Generalitat, en la reunió del dia 29 d'agost de 2003, va adoptar l'acord següent:
  
Per mitjà del Decret 122/2000, de 25 de juliol, del Consell de la Generalitat, es va crear la societat Construccions i Infraestructures Educatives de la Generalitat Valenciana, SA, com a empresa pública de la Generalitat.
  
De conformitat amb el que disposa l'article 21.b) de la Llei 5/1983, de 30 de desembre, de Govern Valencià, és competència d'este la designació de les persones que han de formar part dels òrgans d'administració de les empreses o institucions dependents de la Generalitat.
  
De conformitat amb el que preveu l'article 131 del Text Refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, la separació dels administradors podrà ser acordada en qualsevol moment per la Junta General.
  
Per tot això, el Consell de la Generalitat, constituït en Junta General d'Accionistes de la societat Construccions i Infraestructures Educatives de la Generalitat Valenciana, SA, accepta per unanimitat la realització de la Junta amb els següents punts de l'orde del dia de la reunió:
  
1r. Nomenament del president i dels membres del Consell d'Administració.
  
2n. Autorització al president i al secretari del Consell d'Administració per a la protocol·lització i inscripció registral dels acords que s'adopten.
  
Al tractar-se d'una empresa pública de la Generalitat i sent esta el seu únic soci, es troben presents tots els membres de la societat.
  
Després de l'oportuna deliberació i no existint intervencions de les quals se sol·licite constància, en la seua condició de Junta Universal d'Accionistes de la societat Construccions i Infraestructures Educatives de la Generalitat Valenciana, SA, el Consell de la Generalitat
  
ACORDA
  
Primer
  
Nomenar com a president del Consell d'Administració i membres de la societat Construccions i Infraestructures Educatives de la Generalitat Valenciana, SA, següents:
  
Membres del Consell d'Administració:
  
Presidència de la Generalitat:
  
- Senyor Mariano Vivancos Comes, subdirector del Gabinet d'Anàlisi.
  
Conselleria d'Economia, Hisenda i Ocupació:
  
- Senyor José Manuel Vela Bargues, secretari autonòmic d'Economia i Pressupostos.
  
- Senyor Luis Lobón Martín, subsecretari.
  
- Senyor José Miguel Escrig Navarro, director general de Pressupostos i Despeses.
  
Conselleria de Cultura, Educació i Esport:
  
- Senyor Esteban González Pons, conseller de Cultura, Educació i Esport.
  
- Senyor Máximo Caturla Rubio, secretari autonòmic d'Educació.
  
- Senyor Carlos-Alberto Precioso Estiguín, subsecretari.
  
- Senyor Josep Vicent Felip i Monlleó, director general d'Ensenyament.
  
- Senyor José Antonio Rovira Jover, director general de Personal Docent.
  
- Senyora Mª. Auxiliadora Hernández Miñana, directora del Institut Valencià d'Avaluació i Qualitat Educativa.
  
- Senyor Alejandro Banyares Vázquez, director general de Règim Econòmic.
  
Conselleria de Territori i Habitatge:
  
?Senyora Cristina Santamarina Siurana, directora general de Planificació i Ordenació Territorial.
  
President del Consell d'Administració: senyor Esteban Gónzalez Pons, conseller de Cultura, Educació i Esport.
  
Segon
  
Facultar expressament el president i el secretari del Consell d'Administració de la societat perquè qualsevol d'ells, solidàriament i indistintament, comparega davant de notari i faça públics, si és el cas, els anteriors acords, declarant-los executats i realitzant les manifestacions que siguen necessàries amb este fi. Se'ls faculta així mateix per a atorgar escriptures de rectificació o esmena de l'elevació a públics dels acords socials, així com per a realitzar totes les gestions que siguen necessàries a fi de procedir a la inscripció d'estos en el Registre Mercantil.
  
Valencia, 29 d'agost de 2003
  
El conseller secretari de la Consell de la Generalitat,